povestea+rujului

de Claudia Patrascu
 * Pasiunea femeilor pentru rujuri este deja legendara. Istoria incepe sa scrie chiar in copilarie, cand fetita isi vede mama machiandu-se; si, ca orice Eva, pofteste numaidecat la fructul oprit. Se rujeaza, incalta pantofii cu tocuri ai mamei si isi jura ca atunci "cand va fi mare" va avea ditamai colectia de rujuri. Asa incepe rujo-mania…

Fie ca ne machiem zi de zi sau numai la ocazii, mai natural sau mai intens, in trusa de cosmetice a fiecareia dintre noi trebuie sa existe macar un ruj. Cand vine vorba de machiaj, se pare ca cea mai multa atentie o acordam buzelor. Si, dupa cum ne informeaza revistele straine de la Mesagerie Micul Paris, rujul este marele favorit al majoritatii femeilor, statisticile nu mint:

Femeile detin, in medie, opt rujuri Majoritatea femeilor consuma, de-a lungul vietii, aproximativ 2,7 kg de ruj 90% dintre femei declara ca rujul este singurul produs cosmetic din trusa lor a carui nuanta si-o amintesc exact

A "murit" gloss-ul, traiasca rujul! Ani de-a randul, gloss-urile - transparente, sidefate, stralucitoare - au detinut suprematia in machiajul buzelor. In toamna acestui an, insa, moda se intoarce la clasicul ruj - vechi de la originile modei si de neinlocuit. Dar, daca gloss-ul ti-a intrat la inima si nu te simti pregatita sa treci la ruj - cine spune ca trebuie sa urmam orbeste ce ne dicteaza moda?! - iti propunem Baume Couleur Levres de la Clarins - un balsam-gloss hidratant in tub, in 6 nuante naturale cu efect transparent.

Texturi - mai cremos sau mai dur?

Rujurile cu texturi cremoase sunt mai usor si mai rapid de aplicat. Dar daca iti doresti o definire extrem de precisa a buzelor, un ruj cu o textura mai dura este mai indicat, chiar daca aplicarea cere ceva mai mult timp si atentie.

Un ruj etichetat drept hidratant nu rezista atat de mult, in timp ce unul long-lasting poate usca buzele.

Rujurile sidefate trebuie neaparat testate inainte de cumparare: de cele mai multe ori, au texturi uscate.

Cand cumperi un ruj, prioritara este culoarea aleasa, abia apoi textura. Asta pentru ca un ruj mat poate deveni cu usurinta lucios, daca aplici putin gloss deasupra lui, iar un ruj cu o consistenta mai cremoasa poate deveni mat daca aplici pe buzele rujate un strat subtire de pudra.

A se contura, a nu se contura?

Industria produselor de machiaj cunoaste, la ora actuala, o adevarata controversa: unii make-up artisti considera conturul de buze de domeniul trecutului, in timp ce altii sunt de parere ca numitul contur ramane cea mai buna metoda prin care poti face culoarea sa reziste mai mult timp.

Rujul adera mai bine la o suprafata uscata, precum cea obtinuta prin utilizarea unui creion de buze, decat daca este aplicat direct pe pielea usor umeda a buzelor. In plus, daca vrei ca buzele tale sa para mai pline, speranta se afla tot in conturul de buze. Dar asigura-te ca ai o mana precisa si indemanatica; altfel, rezultatele nu vor fi tocmai satisfacatoare.

8 pasi pentru niste buze perfecte

1. O data pe saptamana, periaza-ti usor buzele cu o periuta de dinti umeda, pentru a indeparta celulele moarte.

2. Foloseste un baton corector pentru buze fara ulei pentru a-ti neutraliza culoarea buzelor.

3. Aplica un contur de buze intr-o culoare neutra pe toata suprafata buzelor (de exemplu Lip Line Fixer de la The Body Shop) pentru ca rujul sa reziste mai mult timp.

Mai intai, aplica-l pe toata portiunea interioara a buzelor si apoi contureaza linia buzelor cat mai precis posibil. Daca iti tremura mana, mai bine renunta; chiar daca reusesti din a doua incercare, urmele primei incercari vor continua sa se vada, iar buzele tale nu vor arata tocmai impecabil.

4. Cu precizie si indemanare, defineste conturul buzelor. Acorda atentie liniei naturale a buzelor; mai intai, traseaza arcul buzei superioare: din centru catre coltul buzelor. Apoi, dintr-o singura miscare, contureaza buza inferioara.

Linia buzelor are o culoare usor mai deschisa decat restul buzei. Daca ai buzele mari, nu depasi cu conturul portiunea de culoare roz a buzei. Daca ai buzele mai subtiri si vrei mai mult volum, aplica contur si pe linia buzelor. Sau foloseste Prismatic Lip Colour de la Astor - un ruj hidratant in 12 nuante care amplifica volumul buzelor. Daca buzele tale sunt inegale, foloseste conturul numai pentru buza inferioara.

5. Aplica rujul de buze. Pentru o aplicare precisa, bine delmitata, poti folosi o pensula de buze - Lip Palette de la The Body Shop, o trusa cu 10 nuante de ruj si pensula de buze, iti poate fi de mare ajutor. Pentru un machiaj perfect definit, poti contura buzele inca o data, dupa ce ai aplicat rujul.

6. Preseaza buzele - scurt si sigur - cu un servetel pentru a indeparta excesul de ruj.

7. Repeta aplicarea.

8. Pentru ca rujul sa reziste pe buze mai mult timp, pudreaza usor buzele dupa aplicare. Sau alege un ruj care rezista pe buze intreaga zi, cum ar fi Lipfinity Reflections de la Max Factor, hidrateaza si catifeleaza buzele si se poate purta atat ziua, cat si seara.

La sfarsit, poti da buzelor un strop de stralucire aplicand un punct de gloss in centru - atat pe buza superioara, cat si pe cea inferioara. Dar nu exagera! Daca iti doresti un look elegant, rujul nu ar trebuie sa fie prea stralucitor.

Rujul si tenul natural: bejuri si rozuri in nuantele pielii. Ideale sunt cele nici foarte mate, nici prea lucioase, in tonuri soft si cu o textura cremoasa. Daca esti adepta machiajului natural, delicat, dar in acelasi timp rezistent, Lipfinity Everlites de la Max Factor este alegerea potrivita. roz: de la nuantele de perla la fuchsia, rozul confera un look romantic si invioreaza tenurile lipsite de stralucire rosu: nu gasesti doua rujuri rosii la fel! Pentru tenurile in nuante calde, sunt recomandate rosurile corai, iar pentru cele "reci" - rosurile cu tenta spre roz. maro: tonuri calde, brun-roscate, de caramel si ciocolata, confera o nota calda oricarui ten, indiferent de nuanta violet: nuante de pruna si fructe de padure si tonuri de violet; adecvate majoritatii nuantelor de piele.

Concluzia 121 In machiajul buzelor este importanta tehnica, calitatea rujului conteaza si ea, dar cel mai important este sa te simti bine cu rujul pe care ai ales sa il porti. Sfatul nostru: ceea ce iti place TIE trebuie sa conteze mai mult decat orice ar "dicta" toti make-up artistii la un loc.**